119. ΑΠΟΦΑΣΗ ΥΠΟΥΡΓΩΝ ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΤΥΠΟΥ  ΚΑΙ ΜΕΣΩΝ ΜΑΖΙΚΗΣ  ΕΝΗΜΕΡΩΣΗΣ Αριθ. Α.Π. 24/1 της 2/Ι5 Ιαν.1997 (ΦΕΚ Β΄ 11) Δωρεάν μετάδοση μηνυμάτων κοινωνικού περιεχομένου από ραδιοφωνικούς και τηλεοπτικούς σταθμούς. Έχοντας υπόψη: 1.Τα άρθρ. 15 παρ. 2 και 25 παρ. 4 του Συντάγματος. 2.Το άρθρ. 3, παρ. 21 και το άρθρ. 8, παρ. 4, του Νόμ. 2328/1995 (ΦΕΚ 159/Α/3.8.1995). 3.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού. 4.Την ανάγκη πληροφόρησης του κοινού σε θέματα που άπτονται ζωτικών θεμάτων γενικώτερου κοινωνικού συμφέροντος και τόνωσης της κοινωνικής αλληλεγγύης μεταξύ των πολιτικών της χώρας, αποφασίζουμε: Έννοια μηνυμάτων κοινωνικού περιεχομένου Άρθρ.1.-Ως μηνύματα κοινωνικού περιεχομένου του άρθρ. 3, παρ. 21 του Νόμ.2328/1995 θεωρούνται όσα πληροφορούν το κοινωνικό σύνολο για θέματα που αφορούν σε: α.Πρόληψη ασθενειών, ατυχημάτων ή παθήσεων που οφείλονται σε υπερβολική χρήση πάσης φύσεως αγαθών (ναρκωτικών ουσιών, οινοπνευματωδών, καπνού κ. ά.) η σε οποιαδήποτε άλλη αιτία και σε θέματα υγιεινής διαβίωσης και διατροφής. β.Προστασία του φυσικού, οικιστικού και πολιτιστικού περιβάλλοντος, προστασία του καταναλωτή, ενίσχυση της αιμοδοσίας, προαγωγή της οδικής ασφάλειας, λειτουργία θεσμών δημοκρατικού πολιτεύματος και άλλα συναφή θέματα. γ.Ανάγκες και απαραίτητα μέτρα προαγωγής της προστασίας, πρόνοιας και διευκόλυνσης των ατόμων με ειδικές ανάγκες και των ομάδων πληθυσμού που χρήζουν κοινωνικής προστασίας. Σελ. 296,514 Τεύχος 1287- Σελ. 62 Φόρμες μηνύματος Άρθρ.2.-Φορείς που δικαιούνται τη δωρεάν μετάδοση μηνυμάτων κοινωνικού περιεχομένου είναι το Δημόσιο, το ΝΠΔΔ και τα Νομικά Πρόσωπα Ιδιωτικού Δικαίου μη κερδοσκοπικού χαρακτήρα. Διαδικασία χαρακτηρισμού του μηνύματος Άρθρ.3.-1.Κάθε φορέας του άρθρ.2 της παρούσης, που επιθυμεί μετάδοση του μηνύματός του, σύμφωνα με τις διατάξεις του άρθρ. 3, παρ. 21, του Νόμ.2328/1995 οφείλει να υποβάλει σχετική αίτηση στο ΕΣΡ συνοδευόμενη από αντίγραφο σε μαγνητοταινία της οπτικοακουστικής εγγραφής του μηνύματος που πρόκειται να μεταδοθεί καθώς και από κάθε άλλο αναγκαίο κατά την κρίση του δικαιολογητικό. 2.Η αίτηση εξετάζεται από ειδική τριμελή επιτροπή που συγκροτείται τον μήνα Ιανουάριο κάθε έτους από μέλη του ΕΣΡ, σύμφωνα με τον κανονισμό του. Η επιτροπή οφείλει να απαντήσει αιτιολογημένα εντός 3 εργασίμων ημερών από την περιέλευση της αίτησης, διαφορετικά η αίτηση θεωρείται ότι εγκρίθηκε. 3.Σε περίπτωση μη εγκρίσεως της αιτήσεως, η τελική απόφαση λαμβάνεται από την Ολομέλεια του ΕΣΡ εντός 5 εργασίμων ημερών. 4.Κατά τον χαρακτηρισμό των μηνυμάτων ως κοινωνικού περιεχομένου το ΕΣΡ ελέγχει, βάσει των διδαγμάτων της κοινής πείρας, εάν αυτά συνιστούν προφανείς περιπτώσεις παραπλανητικών ή αθέμιτων μηνυμάτων, σύμφωνα με τις διατάξεις του άρθρ. 9 του Νόμ.2251/1994 (ΦΕΚ 191 Α΄) για την προστασία των καταναλωτών και του άρθρ.3 του Νόμ.2328/1995 για την προστασία των τηλεθεατών και ακροατών. 18.Ρ.α.119 Κρατική Ραδιοφωνία-Τηλεόραση Διάρκεια και χρόνος μετάδοσης και  κοινωνικών μηνυμάτων Άρθρ.4.-1.Η διάρκεια της υποχρεωτικής δωρεάν μετάδοσης κάθε μηνύματος κοινωνικού περιεχομένου δεν μπορεί να υπερβαίνει τα 40΄΄ δευτερόλεπτα. 2.Τα μηνύματα κοινωνικού περιεχομένου μεταδίδονται υποχρεωτικά σε ζώνες με υψηλή ή μέση τιμή μονάδας διαφημιστικού χρόνου, όπως αυτή προκύπτει από τον τιμοκατάλογο που κατατίθεται στις αρμόδιες ΔΟΥ, σύμφωνα με τις διατάξεις του άρθρ. 12, παρ. 2 του Νόμ. 2328/1995, όπως αυτό ισχύει. Η καθημερινή συνολική διάρκεια των μηνυμάτων κοινωνικού περιεχομένου που μεταδίδονται στην ζώνη με την υψηλότερη τιμή μονάδας δεν μπορεί να είναι μικρότερη από 40΄΄ τουλάχιστον δευτερόλεπτα. 3.Σε περίπτωση πληθώρας μηνυμάτων κοινωνικού περιεχομένου, η επιλογή καθώς και ο καθορισμός της συγκεκριμένης ημέρας και ζώνης μετάδοσής τους γίνεται κατόπιν κληρώσεως που διενεργείται στην έδρα του μεταδίδοντος σταθμού, με παρουσία των ενδιαφερομένων, κατά τον ακόλουθο τρόπο: α.Η κλήρωση διενεργείται μία φορά την εβδομάδα και αφορά το σύνολο του διατιθέμενου χρόνου μετάδοσης της εβδομάδας που ακολουθεί. β.Σε περίπτωση που ο διαθέσιμος χρόνος δεν επαρκεί για τη μετάδοση όλων των μηνυμάτων, τα υπολειπόμενα μεταδίδονται οπωσδήποτε την επόμενη εβδομάδα με κλήρωση μόνον για την ζώνην μετάδοσής τους. γ.Μήνυμα κοινωνικού περιεχομένου το οποίο, κατά την πρώτη συμμετοχή του στην κλήρωση, κληρώθηκε σε ζώνη υψηλής ακροαματικότητας ή τηλεθέασης, την επόμενη φορά κληρώσεώς του, μεταδίδεται υποχρεωτικά σε ζώνη μέσης ακροαματικότητας ή τηλεθέασης. Το αντίστροφο ισχύει σε περίπτωση πρώτης κλήρωσής του σε ζώνη μέσης ακροαματικότητας ή τηλεθέασης. 4.Η μετάδοση του μηνύματος κοινωνικού περιεχομένου γίνεται στην αρχή ή στο τέλος της ζώνης διαφημιστικών μηνυμάτων, χωρίς την διακοπή ή την παρεμβολή ετέρων μηνυμάτων και χωρίς την παράλληλη εκπομπή μηνυμάτων που έρχονται σε άμεση αντίθεση με το περιεχόμενο του κοινωνικού μηνύματος. 5.Τα μηνύματα των Υπουργείων Υγείας και Πρόνοιας και Τύπου και Μ.Μ.Ε. μεταδίδονται κατά προτεραιότητα και συμμετέχουν στην κλήρωση μόνον για τον προσδιορισμό της ζώνης μετάδοσής τους. Κυρώσεις. Άρθρ.5.-Η άρνηση ή η παράλειψη ραδιοφωνικού ή τηλεοπτικού σταθμού να μεταδίδει μηνύματα κοινωνικού περιεχομένου σύμφωνα με το άρθρ. 3,  παρ. 21 του Νόμ. 2328/1995 και την παρούσα απόφαση επισύρει τις προβλεπόμενες από τα άρθρ. 4 παρ. 1 και 8 παρ. 5 του ιδίου νόμου διοικητικές κυρώσεις. 